stanford-oval/wikipedia huggingface dataset:
SMIL

SMIL (lausutaan [smail]) (Synchronized Multimedia Integration Language) on multimediaesityksiä varten kehitetty XML pohjainen kuvauskieli. Ensimmäinen julkinen hahmotelma SMIL:sta julkaistiin marraskuussa 1997.
SMIL:n avulla saadaan koottua multimediaelementtejä (video, ääni, kuva, teksti) esitettäväksi halutussa järjestyksessä sitä tukevassa WWW-selaimessa tai mediasoittimessa. SMIL muistuttaa HTML-kuvauskieltä, jossa on rakenteellisen kuvauksen lisäksi mahdollisuus määrittää elementtien esiintyminen aikajanalla. Kullekin mediaelementille voidaan määritellä kesto ja ajankohta, jonka aikana sitä esitetään. Eri elementit voivat esityksessä seurata toisiaan tai olla esillä yhtä aikaa.
SMIL-dokumentissa esiintyviin elementteihin viitataan  URL:n (Uniform Resource Locator) avulla jolloin esityksen osana olevat elementit voivat sijaita Internetissä missä vain. Lisäksi SMIL mahdollistaa tarkoitukseen sopivan mediaelementin version valinnan. Elementtejä voidaan tarjota useammassa eri koossa, mobiili-selaimessa voidaan käyttää elementistä mitoiltaan ja tiedostokooltaan pienempää versiota kuin nopean yhteyden päässä olevaan selaimeen tai audio-tiedostosta voidaan tarjota käyttäjille eri kieliversioita.
SMIL:n kehitystyötä koordinoi W3C (World Wide Web Consortium).
Aiheesta muualla

Wikimedia Commonsissa on kuvia tai muita tiedostoja aiheesta .
Synchronized Multimedia Integration Language (SMIL 3.0) - W3C Recommendation - Nykyinen standardi (englanniksi)
Synchronized Multimedia (W3C) (englanniksi)
SMIL Tutorial (w3schools.com) (Arkistoitu – Internet Archive) (englanniksi)
Grigori N. Neuimin

Grigori Nikolajevitš Neuimin (ven. Григорий Николаевич Неуймин; (J: 3. tammikuuta 1886) 22. joulukuuta 1885 – 17. joulukuuta 1946) oli venäläinen (neuvostoliittolainen) astronomi.
Hänen löytämikseen on merkitty 74 asteroidia, joista merkittävimpiä ovat Krimillä sijaitsevan terveyskylpylän Gaspran mukaan nimetty 951 Gaspra ja 762 Pulcova. Minor Planet Center kirjaa hänen löytönsä nimelle G. N. Neujmin, ja sukunimi esiintyy kirjallisuudessa siinä muodossa, mutta joissakin kielissä käytetään myös muotoja Neuymin ja Neuimin.
Hän löysi myös yksin tai yhdessä toisten kanssa muutamia säännöllisiä komeettoja, esimerkiksi 25D/Neujmin, 28P/Neujmin, 42P/Neujmin, 57P/du Toit-Neujmin-Delporte ja 58P/Jackson-Neujmin. Kuun kraatteri Neujmin on nimetty hänen kunniakseen, samoin asteroidi 1129 Neujmina.
Gorkin tekojärvi

| Gorkin tekojärvi |
| --- | --- |
 Nižni Novgorodin vesivoimalan sulut Gorkin tekojärven eteläpäässä
Valtiot:  Venäjä
Paikkakunta:  Jaroslavlin alue, Kostroman alue, Ivanovon alue ja Nižni Novgorodin alue 
Koordinaatit:  57°29′00″N, 42°06′00″E
Vesistöalue ja valuma-alueen tietoja
Laskujoki:  Volga
Mittaustietoja
Pinnankorkeus:  84 m
Pituus:  430  km
Leveys:  16  km 
Pinta-ala:  1 591 km²  
Tilavuus:  12,9 km³
Keskisyvyys:  5,5 m  
Suurin syvyys:  21 m  
 fiGorkin tekojärvi 
Gorkin tekojärvi (Го́рьковское водохрани́лище) on tekojärvi Venäjällä, Volgan keskivaiheilla. Se on 430 km pitkä mutta suurimmaksi osaksi kapea järvi, joka noudattelee Volgan alkuperäistä uomaa. Se saa alkunsa Rybinskin voimalaitoksen alapuolelta ja sijaitsee Jaroslavlin, Kostroman, Ivanovon ja Nižni Novgorodin alueilla. Järvi saavuttaa suurimman leveytensä, n. 16 km, Jurjevetsin kaupungin alapuolella. Tekojärven tärkeimmät rantakaupungit ovat Jaroslavl, Kostroma ja Rybinsk.
Järvi syntyi 1955 Gorodetsin lähelle rakennetun Gorkin vesivoimalaitoksen (nykyinen nimi Nižni Novgorodin vesivoimalaitos) altaaksi, ja täyttyi vuoteen 1957 mennessä. Tekojärvi sai nimensä Nižni Novgorodin neuvostoaikaisen nimen, Gorkin, mukaan, vaikka kaupunki onkin noin 50 km alajuoksulle voimalaitoksesta.
Gorkin autotehdas

Gorkin autotehdas
Gorkin autotehdas on venäläisen GAZin autotehdas, joka sijaitsee Nižni Novgorodissa.
Neuvostoliiton korkein neuvosto ja Ford Motor Company solmivat 31. toukokuuta 1929 sopimuksen kevyiden ja kuorma-autojen tuotannosta lisenssillä. Valmistettaviksi malleiksi valittiin Ford-A-henkilöauto ja Ford-AA-kuorma-auto. Tuotanto alkoi pienessä Gudok Oktjabrja -kokoonpanoverstaassa kokoamalla 10 Ford-AA-kuorma-autoa vuonna 1930.
Henry Fordin kanssa tehdyn sopimuksen perusteella pystytettiin Albert Kahnin arkkitehtitoimiston suunnittelema GAZ-tehdas Nižni Novgorodiin, joka pian nimettiin uudelleen runoilija Maksim Gorkin mukaan Gorkiksi. Ensimmäiset 1,5 tonnin kuorma-autot valmistuivat tehtaasta tammikuussa 1932.
Neuvostoliittolaiset insinöörit uudistivat autoa, johon tuli vahvistettu vaihdelaatikko, ohjausmekanismi ja ilmansuodatin. Autot valmistettiin kokonaan kotimaisista osista 1933 lähtien. Vuonna 1934 puusta ja pahvista valmistettu ohjaamo muutettiin metallirakenteiseksi ja katto dermatiiniiksi, joka oli nitroselluloosalla vahvistettua puuvillakangasta.
Tehtaan tuotanto käsitti aluksi pääasiassa Fordin lisenssituotteita. 
Toisen maailmansodan jälkeen käynnistyi kohtalaisen nopeasti jo sotavuosina aloitetun suunnittelun tuloksena uuden, hyvin nykyaikaisen henkilöauton, GAZ M-20 Pobedan ja 31 vuotta lähes muutoksitta tuotetun GAZ-51-kuorma-auton valmistaminen.
Ron Silver

| Ron Silver |
| --- | --- |

Henkilötiedot
Syntynyt: 2. heinäkuuta 1946 New York
Kuollut: 15. maaliskuuta 2009 New York
Näyttelijä
Palkinnot
 Parhaan pääosan Tony-palkinto 
Aiheesta muualla
IMDb 
Elonet
Ronald Arthur ”Ron” Silver (2. heinäkuuta 1946 – 15. maaliskuuta 2009) oli yhdysvaltalainen näyttelijä, ohjaaja, tuottaja ja poliittinen aktivisti. Hän kuoli kurkkusyöpään.
Elokuvat

Silver näytteli muun muassa Alan Dershowitzia elokuvassa Onnen kulissit, ja skitsofreenista tappajaa elokuvassa Kylmää terästä.
Aiheesta muualla

Silverin blogi pajamasmedia.comissa (Arkistoitu – Internet Archive)
Ron Shelton

Ron Shelton (s. 15. syyskuuta 1945) on muun muassa urheiluaiheisia elokuvia tehnyt yhdysvaltalainen ohjaaja ja käsikirjoittaja.
Shelton syntyi Kaliforniassa neljästä veljeksestä vanhimpana ja opiskeli Arizonan yliopistossa sekä Westmont Collegessa. Hän pelasi myös baseballia, mutta ei yltänyt MLB-tasolle.
Shelton oli vuonna 1989 ehdolla parhaan alkuperäisen käsikirjoituksen Oscar-palkinnon saajaksi Vampista ja veteraanista, joka oli myös hänen esikoisohjauksensa.
Shelton on naimisissa kanadalaisen näyttelijä Lolita Davidovichin kanssa.
Elokuvia

Tulen alla (1983)
Vamppi ja veteraani (1988)
Blaze (1989)
Mustat donkkaa tykimmin (1992)
Cobb (1994)
Tin Cup (1996)
Knockout – täydellinen tyrmäys (1999)
Dark Blue (2002)
Murha Hollywoodissa (2003)
Aiheesta muualla

Ron Shelton Internet Movie Databasessa. (englanniksi)
Gorkovskajan metroasema (Pietarin metro)

Gorkovskaja (ven. Го́рьковская) on yksi Pietarin metron asemista. Se avattiin 1. heinäkuuta 1963.
Gorkovskajan metroasema (Nižni Novgorodin metro)

| Gorkovskaja> Горьковская |
| --- | --- |

 Nižni Novgorodin metro 
Perustiedot
Metrolinjat:  Avtozavodskaja linja
Sijainti:  56°18′50″N, 43°59′42″E
Paikkakunta:  Nižni Novgorod, Venäjä
Avattu:  4. marraskuuta 2012
Rakenne
Tyyppi:  tunneliasema
Gorkovskaja (ven. Горьковская) on yksi Nižni Novgorodin metron asemista. Se avattiin 4. marraskuuta 2012.
Ruins (Marianas Restin albumi)

| Ruins Marianas Rest |
| --- | --- | --- |

Studioalbumin tiedot
 Julkaistu: 26. huhtikuuta 2019 
 Kesto: 55.28
 Levy-yhtiö: Inverse Records
Listasijoitukset
  8.
Marianas Restin muut julkaisut
| Horror Vacui 2016 | Ruins 2019 | Fata Morgana 2021 |
Ruins on melodista doom metallia soittavan Marianas Restin toinen studioalbumi. Se julkaistiin 26. huhtikuuta 2019
Kappaleet

Kairos – 7.59
The Spiral – 6.43
Hole in Nothing – 6.38
The Defiant – 6.57
Unsinkable – 5.38
Shadows – 6.17
Restitution – 6.24
Omega – 8.48
Arvostelut

Imperiumi: 9/10
Inferno:
Kaaoszine: 8/10
Metalliluola: 7½/10
Aiheesta muualla

Ruins (Marianas Restin albumi) Discogsissa. (englanniksi)
Albumi Ruins (Marianas Restin albumi) Encyclopaedia Metallum -sivustolla (englanniksi)
Sabinejoki

| Sabinejoki |
| --- | --- |

Alkulähde:  Lake Tawakoni
Laskupaikka:  Meksikonlahti
Maat:  Yhdysvallat
Pituus:  820 km
Sabinejoki on Yhdysvaltain eteläosassa virtaava joki. Sen pituus on arviolta noin 820 kilometriä.
Sabinejoki alkaa Texasin koillisilta preerioilta ja muodostaa alempana osan Louisianan ja Texasin välisestä raja-alueesta laskien Meksikonlahteen, kuitenkin sitä ennen hieman läntisemmän Nechesjoen kanssa yhtyen Sabinejärveen, joka on meren estuaari ja yhteydessä siihen Sabine Pass -nimisen lyhyen väylän kautta. Joen alkuperäinen espanjankielinen nimi Río de Sabinas tulee Floridansuosypresseistä ja viittaa tämän puulajin laajaan kasvuun joen alajuoksulla. Sabinejoen alueella sademäärät ovat runsaita. Esimerkiksi vuonna 2005 riehuneen hirmumyrsky Katrinan aikana joen pinta nousi viidellä metrillä.
Aiheesta muualla

Kuvia tai muita tiedostoja aiheesta Sabinejoki Wikimedia Commonsissa
Sabinen piirikunta (Louisiana)

Sabinen piirikunta (engl. Sabine Parish, ransk. Paroisse de la Sabine) on Yhdysvaltojen Louisianan osavaltiossa sijaitseva piirikunta. Sen väkiluku oli 24 032 vuonna 2018. Piirikunnan hallintokeskus on Manyn kunta. Piirikunta on perustettu 27. maaliskuuta 1843.
Aiheesta muualla

Kuvia tai muita tiedostoja aiheesta Sabinen piirikunta (Louisiana) Wikimedia Commonsissa
Rönsyleinikki

| Rönsyleinikki |
| --- | --- |
 Rönsyleinikki kuvattuna Otto Wilhelm Thomén teoksessa Flora von Deutschland, Österreich und der Schweiz (1885).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Leinikit Ranunculus
Laji::  repens
Kaksiosainen nimi
 Ranunculus repens  L. 
Katso myös
   Rönsyleinikki Wikispeciesissä   Rönsyleinikki Commonsissa 
Infobox OKNimi-testi OK: 
Rönsyleinikki (Ranunculus repens) on Euraasiassa yleinen, keltakukkainen leinikkikasvi. Suomessa laji on hyvin yleinen. Rönsyleinikki tunnetaan myös hankalana rikkakasvina.
Ulkonäkö ja koko

Monivuotinen rönsyleinikki kasvaa 15–50 cm pitkäksi. Varsi on rento, kalju tai harvakarvainen ja tavallisesti runsaan rönsyllinen. Rönsyt ovat maanmyötäisiä ja nivelistään juurehtivia. Monimuotoisella lajilla rönsyt voivat kuitenkin joskus puuttua kokonaan. Lehdet ovat tavallisesti pitkäruotisia ja lehden lapa on kolmisorminen. Keskilehdykkä on pitkäruotinen, sivulehdykät ovat lyhempiruotisia. Muodoltaan lehdykät ovat kertaalleen, joskus myös toistamiseen kolmisormisia tai -osaisia. Pikkuliuskat ovat hampaisia. Kukat sijaitsevat yksittäin varren ja haarojen päissä. Kukkaperä on uurteinen, ja kukkapohjus karvainen. Kukassa on kaksi kehäkiehkuraa. Verhiö on viisilehtinen, siirottava ja karvainen. Mesikuoppaisia terälehtiä on viisi kappaletta. Ne ovat 8–15 mm pitkiä ja väriltään kullankeltaisia. Suomessa rönsyleinikki kukkii kesä-elokuussa. Hedelmistö koostuu noin 3 mm pitkistä pähkylöistä, joissa on noin millimetrin pituinen, sirppimäinen ota. Rönsyleinikki on myrkyllinen kasvilaji.
Rönsyleinikin kukka.
Rönsyleinikin kukka alta.
Rönsyleinikkikasvusto.
Rönsyleinikin hedelmistö.
Rönsyleinikki on monimuotoinen ja monirotuinen laji, josta esiintyy monenlaisia kantoja. Luonnonympäristöissä olevat alkuperäiskannat ovat usein suurempikokoisia kuin kulttuuriympäristössä esiintyvät rönsyleinikit. Viljelysmailla esiintyvät kannat voivat olla peräisin hyvinkin kaukaa ja poiketa suuresti muista paikallisista rönsyleinikkikannoista.
Levinneisyys

Rönsyleinikki on levinnyt koko Eurooppaan Etelä-Kreikkaa ja Venäjän eteläisimpiä ja pohjoisimpia osia lukuun ottamatta. Yhtenäinen levinneisyysalue jatkuu Aasian puolelle läpi eteläisen Siperian lähes Tyynelle valtamerelle saakka. Satunnaisemmin lajia kasvaa myös Keski- ja Pohjois-Siperiassa, Iranissa, Turkissa, Keski-Aasiassa ja Kiinassa. Laji on levinnyt myös Pohjois-Afrikkaan Marokosta Tunisiaan. Ihmisen mukana rönsyleinikki on levinnyt myös Pohjois-Amerikkaan, varsinkin mantereen itäosiin. Lisäksi lajia tavataan paikoin myös Keski- ja Etelä-Amerikassa, Uudessa-Seelannissa ja Australiassa.
Suomessa rönsyleinikkiä kasvaa koko maassa. Se on hyvin yleinen laji aina Keski-Lappia myöten.
Elinympäristö

Rönsyleinikkiä tavataan monenlaisilla kasvupaikoilla varsinkin ihmisen muokkaamissa ympäristöissä. Sitä esiintyy tavallisena ojanvarsissa, pelloilla, puutarhoissa, joutomailla, istutuksissa, pihoilla, kosteilla niityillä, rannoilla, kosteissa lehdoissa, korvissa ja lähteiköissä.
Tuoreille nurmikoille ja viljelysmaille päästessään rönsyleinikki on hankalasti torjuttava kasvi, koska se leviää tehokkaasti rönsyjensä avulla. Kitkemällä lajia on hankala saada pois. Tehokkain torjuntakeino on ruiskutus torjunta-aineella, joka jättää nurmiheinän eloon, mutta tuhoaa rönsyleinikin.
Lehmät eivät yleensä koske rönsyleinikkiin sen myrkyllisen maun vuoksi. Heinän sekaan joutuessaan rönsyleinikki kuitenkin aiheuttaa maitoon maku- ja värivirheitä.
Aiheesta muualla

Kasviatlas 2016: Rönsyleinikin (Ranunculus repens) levinneisyys Suomessa
Pinkka, Lajituntemuksen oppimisympäristö: Rönsyleinikki (Ranunculus repens)
Luontoportti: Rönsyleinikki (Ranunculus repens)
Valokki - Nettikasvio: Rönsyleinikki (Ranunculus repens)
ITIS: Ranunculus repens (englanniksi)
United States Department of Agriculture (USDA): Ranunculus repens (englanniksi)
Flora of China: Ranunculus repens (englanniksi)
Getz/Gilberto Vol. 2

| Getz/Gilberto #2 Stan Getz ja João Gilberto |
| --- | --- | --- |

Studioalbumin tiedot
 Äänitetty : 9. lokakuuta 1964 Carnegie Hall, Manhattan, New York, Yhdysvallat
 Julkaistu: 1966
 Tuottaja(t): Creed Taylor
 Tyylilaji: bossa nova, jazz
 Kesto: 34.58
 Levy-yhtiö: Verve
Stan Getzin ja João Gilberton muut julkaisut
| Getz/Gilberto 1964 | Getz/Gilberto #2 1966 | The Best of Two Worlds 1976 |
Getz/Gilberto #2 on Stan Getzin ja João Gilberton livealbumi, joka julkaistiin huhtikuussa 1966. Se nauhoitettiin livekonsertissa Carnegie Hallissa 9. lokakuuta 1964. Albumin kansikuvan maalasi Olga Albizu.
Kappaleet

Grandfather’s Waltz (Lasse Farnlof, Gene Lees) – 4.58
Tonight I Shall Sleep (With a Smile on My Face) (Duke Ellington, Irving Gordon) – 2.46
Stan’s Blues (Gigi Gryce) – 4.46
Here’s That Rainy Day (Johnny Burke, Jimmy Van Heusen) – 4.02
Samba da Minha Terra (Dorival Caymmi) – 3.09
Rosa Morena (Dorival Caymmi) – 4.05
Um Abraço No Bonfá (João Gilberto) – 2.51
Bim Bom (João Gilberto) – 2.10
Meditation (Norman Gimbel, Antônio Carlos Jobim, Newton Mendonça) – 3.56
O Pato (The Duck) (Jon Hendricks, Jayme Silva, Neuza Teixeira) – 2.22
It Might as Well Be Spring (Oscar Hammerstein II, Richard Rodgers) – 5.53
Only Trust Your Heart (Sammy Cahn, Benny Carter) – 5.50
Corcovado (Antônio Carlos Jobim, Gene Lees) – 5.40
Garota de Ipanema (The Girl from Ipanema) (Vinícius de Moraes, Norman Gimbel, Antônio Carlos Jobim) – 7.39
Você e Eu (Vinícius de Moraes, Carlos Lyra) – 3.28
Kappaleet 11. ja 15. eivät sisältyneet alkuperäisessä LP-levyssä.
Arvostelut

AllMusic:
Gorgot

Medusa, Caravaggio, noin 1592–1600.
Gorgot (m.kreik. Γοργόνες, Gorgones, 'kauhistuttavat') olivat kreikkalaisessa mytologiassa naispuolisia hirviöitä, joilla oli terävät hampaat ja hiuksinaan käärmeitä. Se, joka katsoi niitä suoraan silmiin, muuttui kiveksi.
Antiikin taiteessa gorgot kuvattiin kasvoiltaan groteskipiirteisiksi naisiksi, joilla saattoi olla kultaiset siivet, karjun torahampaat ja metalliset raatelukynnet. Homeros puhuu ainoastaan yhdestä gorgosta, jonka pää on Athenen kilvessä. Myös Agamemnonin kilvessä oli kuvattuna Gorgon pää, joka oli varsin suosittu aihe antiikin aikana. Gorgoa esittävää apotropaaista eli pahan karkottamiseen käytettyä symbolia kutsutaan gorgoneioniksi.
Hesiodos kasvattaa gorgojen lukumäärän kolmeen – Stheino (voimakas), Euryale (pitkäaskelinen) ja Medusa (kuningatar) – ja kertoo heidän olevan Forkyksen ja Keton tyttäriä. Heidän kotinsa oli läntisen meren kauimmalla laidalla — myöhempien kirjoittajien mukaan Libyassa. Apollodoros tukee Hesiodosta siinä, että ainoastaan Medusa oli kuolevainen mutta kaksi muuta sisarta olivat kuolemattomia. Hänen kuvauksensa mukaan kaikki gorgot olivat käärmehiuksisia, ja jos keneen tahansa heistä katsoikin, muuttui kiveksi.
Euripideen näytelmässä Gorgo mainitaan Gaian synnyttämäksi hirviöksi, joka luotiin auttamaan titaaneja taistelussa Olympoksen jumalia vastaan mutta jonka Athene surmasi.
Ovidiuksen mukaan ainoastaan Medusalla oli käärmeitä hiuksinaan Athenen kirottua hänet. Medusa oli maannut tämän temppelissä Poseidonin kanssa, joka oli himoinnut Medusaa tämän kultaisten hiusten takia, ja siksi Athene muutti tämän kultaiset kutrit käärmeiksi.
Perseus ja Medusa

Serifoksen kuningas Polydektes lähetti Perseuksen noutamaan Medusan päätä häälahjaksi Hippodameialle. Perseus sai Athenelta kiiltävän kilven, jonka avulla hän voisi katsoa Medusaa kivettymättä itse, Hermes antoi sirpin ja nymfit varustivat hänet siivekkäillä sandaaleilla, laukulla ja Haadeen näkymättömäksi tekevällä kypärällä.
Perseus etsi gorgoja katsellen kilpensä heijastuksen kautta ja tapasi heidät nukkumasta. Nopeasti hän leikkasi Medusan pään irti, ja haavasta nousivat jättiläinen Khrysaor ja lentävä hevonen Pegasos. Jäljelle jääneet gorgot aloittivat raivoisan takaa-ajon, mutta Perseuksen onnistui paeta kypäränsä avulla. Mukaansa ottaman Medusan pään hän antoi Athenelle, joka asetti sen aigiiseensa, eräänlaiseen kilpeen.
Aiheesta muualla

Kuvia tai muita tiedostoja aiheesta Gorgot Wikimedia Commonsissa
Gorkin elokuvastudio

Gorkin elokuvastudio eli Maksim Gorkille nimetty elokuvastudio (ven. Киностудия им. М. Горького) on vuonna 1915 perustettu venäläinen elokuvayhtiö. Neuvostoliiton aikana se oli yksi maan suurimmista elokuvastudioista. Se on tuottanut yli tuhat elokuvaa. Gorkin elokuvastudion tuottamia elokuvia olivat muun muassa Äiti ja Pietarin viimeiset päivät.
Aiheesta muualla

Viralliset kotisivut
Grigori Leps

| Grigori Leps |
| --- | --- |

Henkilötiedot
Syntynyt: 16. heinäkuuta 1962 (ikä 62) Sotši
Ammatti:  laulaja-lauluntekijä
Muusikko
Taiteilijanimi:  Григорий Лепс 
Aktiivisena:  1995–
Tyylilajit:  Venäläinen chanson, Russian post-chanson (käännä suomeksi), estrada, rock, Chanson, pop rock, rap ja hard rock 
Soittimet:  lyömäsoitin ja rumpukone 
Levy-yhtiöt:  United Music Group, Nikitin, Gala Records, Misteriya Zvuka ja Moon Records Ukraine 
Aiheesta muualla
Kotisivut
  [ Muokkaa Wikidatassa ] [ ohje ]  
Grigori Viktorovits Lepsveridze (ven. Григо́рий Ви́кторович Лепсверидзе, georg. გრიგორი ვიქტორის ძე ლეფსვერიძე) (s. 16. heinäkuuta 1962 Sotši) on georgialaissyntyinen venäläinen laulaja-lauluntekijä. Hänen musiikillinen tyyli on muuttunut uran alkuaikojen venäläisestä chansonista vähitellen soft rockiin. Hän on tunnettu matalasta, vahvasta baritoniäänestä.
Diskografia

1995 — Натали (Natalie)
1997 — Целая жизнь (Lifetime)
2000 — Спасибо, люди... (Thanks, people ...)
2002 — На струнах дождя... (On the strings of rain ...)
2004 — Парус (Sail)
2006 — Лабиринт (Maze/Labyrinth)
2006 — В центре Земли (In the center of the Earth)
2007 — Второй (Second)
2009 — Водопад (Waterfall)
2011 — Пенсне (Pince-nez)
2011 — Берега чистого братства (Bank of pure brotherhood) yhdessä laulaja Alexander Rosenbaumin kanssa
2012 — Полный вперед! (Full speed ahead)
2014 — Гангстер №1 (Gangster #1)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grigory Leps
Käännös suomeksi
Grid Solutions

Grid Solutions Oy:n toimipiste Tampereella
Grid Solutions Oy (vuosina 2010–2016 Alstom Grid Oy) on Tampereella ja Vantaalla toimiva sähköverkon loistehon kompensointilaitteita, harmonisten yliaaltojen suodatuslaitteita ja kondensaattoreita valmistava yritys. Yrityksen liikevaihto on noin 80 milj. euroa ja sillä on noin 260 työntekijää (2011). Grid Solutions Oy:n toimitusjohtajana toimii Jouni Mälkönen. Yrityksen vanha nimi Nokian Kondensaattorit / Nokian Capacitors on edelleen yrityksen aputoiminimenä. Nykyään yritys on osa General Electricin (GE) Grid Solutions -liiketoimintaa.
Grid Solutions Oy:n historia Suomessa

1957 Suomen Kaapelitehdas Oy perustaa kondensaattoreita valmistavan yksikön Helsingissä
1967 yritys fuusioituu Nokiaan
1968 muutto Tampereelle
1990 Nokia Kondensaattorit Oy eriytetään omaksi yhtiökseen
1994 yrityksestä tulee osa Schneider-konsernia
2000 lähtien yritys on muutaman vuoden itsenäinen yhtiö
2008 Areva T&D -konserni ostaa Nokian Kondensaattorit
2010 yrityksestä tulee osa Alstom-konsernia
2015 General Electric ostaa Alstomin energia- ja sähkönsiirtoliiketoiminnat
2016 Yrityksen nimeksi vaihtuu Grid Solutions Oy
Grid Solutions Oy:n historia Suomessa > Ympäristön pilaaminen

Vuonna 1982 kondensaattoritehtaan jätevarastosta upotettiin salaa muun muassa PCB:tä sisältäviä myrkkytynnyreitä Dragsfjärdin edustalle Lounais-Suomeen. Nokian tiedotuspäällikkö väitti yhtiön toimineen laillisesti ja joutuneen petoksen uhriksi.
Tampereella Pyhäjärveen laskevan Viinikanojan edustalla simpukoissa havaitut Suomen korkeimmat PCB-pitoisuudet ovat hyvin todennäköisesti päässeet Nokian kondensaattoritehtaasta 1980-luvulla. Ympäristömyrkkypitoisuudet ylittivät 2000-luvun alussa enimmäisraja-arvot jopa 800-kertaisesti.
Aiheesta muualla

Yrityksen kotisivut
Ronny Fredrik Ansnes

Ronny Fredrik Ansnes (28. kesäkuuta 1989 – heinäkuu 2018 Resdalen, Norja) oli norjalainen maastohiihtäjä.
Ansnes kuului Norjan maajoukkueeseen, ja hän kilpaili ensimmäisen kerran maailmancupissa vuonna 2011 ja viimeisen kerran maaliskuussa 2013 Oslossa. Hän voitti Norjan mestaruuskisoissa kaksi mitalia.
Ansnes löydettiin hukkuneena joesta maanantaina 16. heinäkuuta 2018, mutta hän oli saattanut kuolla jo edellisenä päivänä.
SML

SML voi tarkoittaa:
Järjestöt

SM-liiga
Sinimusta Liike, puolue
Suomen Maalaisväestön Liitto, puolue (nykyisin Suomen Keskusta)
MARK Suomen Markkinointiliitto (käytti vuoteen 2003 asti lyhennettä SML)
Suomen Medisiinariliitto, lääketieteen opiskelijoiden etujärjestö
Suomen Mehiläishoitajain Liitto
Suomen Metalliteollisuustyöntekijäin Liitto, ammattiliitto 1899–1930
Suomen Metallityöväen Liitto, ammattiliitto 1930–2017 (vuodesta 1972 Metallityöväen Liitto)
Suomen Moottoriliitto
Suomen musiikkioppilaitosten liitto
Suomen Muurarien Liitto, ammattiliitto 1904–1971
Suomen Muusikkojen Liitto, ammattiliitto
Suomen Mäyräkoiraliitto
Muut

San Marinon liira (ISO 4217 -koodi SML)
Super Mario Land, videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SML”, voi hakea sivunnimihaulla, laajalla sivunnimihaulla tai tekstihaulla.